מספר פנימי: 2011577

הכנסת העשרים

**יוזם:**  **חבר הכנסת** **מיקי רוזנטל**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

פ/3829/20

הצעת חוק הביטוח הלאומי (תיקון – ביטול חובת ההתייצבות בפני ועדות רפואיות), התשע"ז–2017

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| תיקון סעיף 118 | | 1. | | בחוק הביטוח הלאומי [נוסח משולב], התשנ"ה–1995[[1]](#footnote-2) (להלן – החוק העיקרי), בסעיף 118, אחרי סעיף קטן (א1) יבוא: | | | | | | | | |
|  | |  | |  | | "(א2) המוסד ימציא למבוטח הודעה בדבר הקביעה כאמור בסעיף קטן (א), בתוך ארבעה חודשים מהמועד שבו הגיש התובע למוסד את מסמכי התביעה." | | | | | | |
| הוספת סעיף 122א | | 2. | | אחרי סעיף 122 לחוק העיקרי יבוא: | | | | | | | | |
|  | |  | | "אי חובת התייצבות בפני רופא, ועדה רפואית וועדה רפואית לעררים | | | | | 122א. | | (א) מבוטח לא יידרש להתייצב בפני רופא, ועדה רפואית או ועדה רפואית לעררים לשם קביעת דרגת נכותו לפי סעיף 118, לרבות קביעה מחדש של דרגת נכותו, או כדי לערור על החלטת ועדה רפואית לפי סעיף 122, אלא במקרים מיוחדים שקבע השר, באישור ועדת העבודה והרווחה. | |
|  | |  | |  | | | | |  | | (ב) מבוטח שלא נדרש להתייצב בפני רופא, ועדה רפואית או ועדה רפואית לעררים, לפי סעיף קטן (א), יעביר למוסד את כל המסמכים הנדרשים לצורך בירור תביעתו; השר יקבע את רשימת המסמכים הנדרשים לפי סעיף קטן זה. | |
|  | |  | |  | | | | |  | | (ג) מבוטח יוכל להתייצב בפני רופא, ועדה רפואית, או ועדה רפואית לעררים גם אם לא נדרש לעשות כן לפי סעיף קטן (א), ובלבד שציין במסמכי התביעה או בהודעה בכתב שמסר למוסד שברצונו להתייצב כאמור." | |
| תיקון סעיף 214 | | 3. | | בסעיף 214 לחוק העיקרי, סעיף קטן (ב) – בטל. | | | | | | | | |
| הוספת סעיפים 214א ו-214ב | | 4. | | אחרי סעיף 214 לחוק העיקרי יבוא: | | | | | | | | |
|  | |  | | "אי חובת התייצבות בפני רופא, ועדה או פקיד תביעות | | | | | 214א. | | (א) מבוטח לא יידרש להתייצב בפני רופא, ועדה רפואית, פקיד תביעות, ועדה לעררים, ועדה רפואית לעררים או ועדה לעררים לשירותים מיוחדים, לשם קביעת אחוזי נכותו לפי סעיף 208, קביעת דרגת אי כושרו להשתכר לפי סעיף 209, קביעת דרגה זמנית של אי כושר להשתכר לפי סעיף 210, ערר על החלטת פקיד תביעות או רופא מוסמך לפי סעיף 211 ובדיקה מחדש של אי כושרו להשתכר לפי סעיף 214, אלא במקרים מיוחדים שקבע השר, באישור ועדת העבודה והרווחה. | |
|  |  | |  | |  | |  |  | | (ב) מבוטח שלא נדרש להתייצב בפני רופא, ועדה רפואית, פקיד תביעות, ועדה לעררים, ועדה רפואית לעררים או ועדה לעררים לשירותים מיוחדים לפי סעיף קטן (א), יעביר למוסד את כל המסמכים הנדרשים לצורך בירור תביעתו; השר יקבע את רשימת המסמכים הנדרשים לפי סעיף קטן זה. | |
|  |  | |  | |  | |  |  | | (ג) מבוטח יוכל להתייצב בפני רופא, ועדה רפואית, פקיד תביעות, ועדה לעררים, ועדה רפואית לעררים או ועדה לעררים לשירותים מיוחדים לפי פרק זה, גם אם לא נדרש לעשות כן לפי סעיף קטן (א), ובלבד שציין במסמכי התביעה או בהודעה בכתב שמסר למוסד שברצונו להתייצב כאמור." | |
|  |  | | מועד מסירת ההחלטה למבוטח | | | | | 214ב. | | המוסד ימציא למבוטח הודעה ובה החלטה בדבר קביעת אחוזי נכות לפי סעיף 208, קביעת דרגת אי כושר להשתכר לפי סעיף 209, קביעת דרגה זמנית של אי כושר להשתכר לפי סעיף 210, ערר על החלטת פקיד תביעות או רופא מוסמך לפי סעיף 211 ובדיקה מחדש של אי כושר להשתכר לפי סעיף 214, לפי העניין, בתוך ארבעה חודשים מהמועד שבו הגיש התובע למוסד את מסמכי התביעה." | |
| תיקון סעיף 398 | | 5. | | בסעיף 398 לחוק העיקרי, אחרי סעיף קטן (א1) יבוא: | | | | | | | | |
|  | |  | | "(א1א) תובע שמסר מסמכים כוזבים, מטעים או חלקיים לפי סעיפים 122א(ב) או 214א(ב) לצורך הוכחת זכאותו לקצבה לפי פרקים ה' ו-ט' דינו – מאסר שלוש שנים או קנס פי שלושה מן הקנס האמור בסעיף 61(א)(4) לחוק העונשין, התשל"ז–1977". | | | | | | | | |
| תחילה | | 6. | | תחילתו של חוק זה תשעים ימים מיום פרסומו. | | | | | | | | |

דברי הסבר

מטרת הצעת החוק היא לשנות את הליך ההכרה בזכאות לקצבאות נכות עבודה ונכות כללית. השינויים המוצעים בהצעת החוק מגלמים נקודת איזון ראויה ומידתית בין הפרוצדורה הנדרשת להוכחת זכאות לקצבה לבין אוכלוסיית היעד של הנכים. מטרת הצעת החוק היא לסייע במיצוי זכויותיהם של התובעים קצבת נכות באופן ראוי, ובכך להביא להגשמת ערכי היסוד ובראשם כבוד האדם וחירותו ובנוסף להביא לצמצום העלויות והמשאבים הנדרשים לשם בירור תביעות.

כפי שעולה מדוח מבקר המדינה משנת 2015 (**דוח שנתי 65ג לשנת 2014 ולחשבונות שנת הכספים 2013 למבקר המדינה**, התשע"ה (2015)) אנו מצויים במציאות עגומה באשר לאי-מיצוי זכויות סוציאליות וחברתיות על ידי הזכאים להן. על פי הערכות המוסד לביטוח לאומי, שווי הזכויות הכספיות שלא הועברו כנדרש לזכאים עומד על סך של מיליארד שקלים. מתחקירים עיתונאיים עולה כי שווי הזכויות הכספיות שלא הועברו כנדרש לזכאים עומד על סך של שלושה מיליארד שקלים.

מוצע לקבוע כי ועדה רפואית תקבע את דרגת הנכות על סמך עיון בלבד במסמכי התביעה המוגשים מטעם המבקש, למעט במקרים מיוחדים שיקבעו בתקנות. זאת בניגוד למצב כיום בו מרבית התובעים נדרשים להתייצב לפני הוועדה, בעוד שדרישה זו אינה מותאמת לאוכלוסיית היעד. אוכלוסייה זו מאופיינת בקשיים פיזיים-רפואיים, ופעמים רבות אף בקשיים כלכליים. דרישת ההתייצבות, מערימה קשיים שלא לצורך, ומביאה להרחקת אוכלוסיית היעד ממימוש זכויותיה. נדרש להתאים בין הליך התביעה לקצבה לבין אוכלוסיית היעד ובכך להביא למיצוי זכויות מרבי. שינוי זה יתרום גם לצמצום בעלויות ובהליכים בירוקרטיים שאינם הכרחיים, ואף יפחית קשיים מיותרים העומדים בדרכם של המבקשים.

בנוסף, לאור שינוי הליך התביעה, המתבסס כל כולו על הגשת מסמכים על ידי התובע, מוצע להחמיר בענישה של מי שניצל את השינוי המוצע ומסר מסמכים מטעים, חלקיים או כוזבים לצורך הוכחת זכאותו לקצבה.

---------------------------------

הוגשה ליו"ר הכנסת והסגנים

והונחה על שולחן הכנסת ביום

י' בשבט התשע"ז – 6.2.17

1. ס"ח התשנ"ה, עמ' 210. [↑](#footnote-ref-2)